OzLabs/hebrew-wiki-articles huggingface dataset:
ג'ון בראנר

ג'ון קיליאן יוסטון בראנר (באנגלית: John Kilian Houston Brunner; 24 בספטמבר 1934 - 25 באוגוסט 1995) היה סופר בריטי שנודע בעיקר בספרי המדע בדיוני שלו. ספרו לעמוד על זנזיבר משנת 1968 על עולם מאוכלס יתר על המידה זכה בפרס הוגו לשנת 1969 עבור רומן המדע הבדיוני הטוב ביותר, ובפרס ה-BSFA (אגודת סופרי המדע הבדיוני הבריטית) באותה שנה. ספר אחר שלו, The Jagged Orbit, זכה בפרס BSFA לשנת 1970.

בנוסף למדע בדיוני, כתב בראנר שירה ופרסם מאמרים רבים במגוון מגזינים. בראנר היה חבר פעיל בארגון "קמפיין לפירוק נשק גרעיני". הוא היה גם בלשן ומתרגם והיה אורח הכבוד של הכנס האירופאי הראשון למדע בדיוני "יורוקון" בטריאסט בשנת 1972.

==חייו==
בראנר נולד בשנת 1934 בפרסטון קרומרש באוקספורדשייר. הוא למד במכללת צ'לטנהם, וכתב את הרומן הראשון שלו, "סערה גלקטית" (Galactic Storm) בגיל 17. הרומן התפרסם תחת שם העט גיל האנט. בראנר שירת כקצין בחיל האוויר המלכותי מ-1953 עד 1955.

בראנר עבר לכתיבה במשרה מלאה ב-1958, כמה שנים לאחר שירותו הצבאי, בשנה זו גם נישא למרג'ורי רוזמונד סאואר.

לבראנר הייתה מערכת יחסים לא נוחה עם סופרי מדע בדיוני מהגל החדש הבריטיים, שלעיתים קרובות ראו בו אמריקני מדי בהגדרותיו ובנושאיו. בתחילת שנות ה-80 הוא ניסה לכוון את כתיבתו ל"מיין סטרים" אך ללא הצלחה. בראנר האשים את המו"לים בקנוניה נגדו, ונודע ביניהם בקושי להתמודד איתו.

בריאותו של בראנר התרופפה בשנות ה-80 והחריפה עם מות אשתו בשנת 1986. הוא התחתן מחדש עם לי יאן טאן ב-1991, ונפטר מהתקף לב בכנס מדע בדיוני בגלאזגו ב-25 באוגוסט 1995.

==עבודתו==
הרומן שלו משנת 1968 "לעמוד על זנזיבר" מושפע מכתביו של מרשל מקלוהן, דמות תרבותית חשובה של התקופה, וזכה בהכרה רבה.

הספר "The Jagged Orbit" (המסלול המשונן - 1969) מתאר את ארצות הברית הנשלטת על ידי אלימות בין-גזעית והתפשטות הנשק. הספר מכיל 100 פרקים שאורכם משתנה מהברה אחת למספר עמודים.

הספר "Sheep Look Up" משנת 1972 מתאר קטסטרופה אקולוגית באמריקה.

בספרו "The Shockwave Rider" משנת 1975 טבע בראנר את המונח "תולעת מחשב" כדי לתאר תוכנה אשר משחזרת את עצמה ברשת מחשבים, וחזה את הופעתם של וירוסי מחשב.

בהמשך כתב בראנר עוד ספרים רבים אחרים. שמות העט של בראנר כוללים את ק"ה בראנר, ג'יל האנט, ג'ון לוקסמית', טרבור סטיינס, אליס קוויק, הנרי קרוסטריס ג'וניור וקית' וודקוט.

==ביבליוגרפיה==
*ג'והן ברונר, לעמוד על זנזיבר, הוצאת אודיסאה 2003, תרגום דורית פרנס

==קישורים חיצוניים==

* [http://www.yekum.org/2018/09/ספר-המדע-הבדיוני-הנבואי-ביותר-מכולם-חמ/ אלי אשד "ספר מדע בדיוני נבואי קולע – חמישים שנה לספר 'לעמוד על זנזיבר' מאת ג'והן ברונר" מגזין "יקום תרבות " ספטמבר 2018]
* [http://www.bbc.com/culture/story/20190509-the-1968-sci-fi-that-spookily-predicted-today The 1968 sci fi that spookily predicted today] - מאתר ה-BBC
* 

קטגוריה:ערכים שבהם תבנית בריטניקה אינה מתאימה
קטגוריה:סופרי מדע בדיוני בריטים
קטגוריה:סופרים ויוצרים זוכי פרס הוגו
קטגוריה:בריטים שנולדו ב-1934
קטגוריה:בריטים שנפטרו ב-1995
בוב רול

בובי פרנק רול (באנגלית: Bobby Frank Rule; 29 ביוני 1944 – 5 בספטמבר 2019) הוא כדורסלן עבר אמריקאי ששיחק בעמדת הסנטר בקבוצות סיאטל סופרסוניקס, פילדלפיה 76', קליבלנד קאבלירס ומילווקי באקס.

==קריירה==
במהלך שנותיו בקולג' שיחק תחת ג'רי טרקאניאן, המאמן שהוביל את הקולג' הקהילתי של ריברסייד לשתי אליפויות. רול נבחר בסיבוב השני של הדראפט בשנת 1967 על ידי סיאטל סופרסוניקס, שהצטרפה באותה עונה לליגה. הוא הפך לאחד משחקניה הבולטים של הקבוצה ונבחר בסיום העונה לחמישיית הרוקיז. ממוצע 18.1 הנקודות למשחק שהיג בעונת הרוקי החזיק מעמד כשיא מועדון במשך 40 שנה עד שנשבר על ידי קווין דוראנט. באותה עונה קלע 47 נקודות נגד הלוס אנג'לס לייקרס, שיא מועדון שטרם נשבר.

בשתי העונות הבאות השתפר משחקו והוא קלע 24 ו-24.6 נקודות בממוצע ולקח 11.5 ו- 10.3 ריבאונדים, בהתאמה. בשנת 1970 נבחר למשחק האולסטאר. בארבעת המשחקים הראשונים של עונת 1970/1971 קלע 29.8 נקודות לפני שנפצע בגיד האכילס והושבת עד לסיום העונה. בעונת 1971/1972 שב לשחק, אך מספר הדקות שקיבל ירד משמעותית. במהלך חודש נובמבר הועבר בטרייד לקבוצת פילדלפיה 76' תמורת 2 בחירות סיבוב שני בדראפט. שנה לאחר מכן הועבר בטרייד לקליבלנד קאבלירס בה מיעט לשחק. בדצמבר 1973 שוחרר מהקבוצה. ביולי 1974 חתם במילווקי באקס, אך בנובמבר שוחרר מהקבוצה לאחר ששיחק משחק אחד בלבד. בכך תמה קריירת המשחק של רול.

==סטטיסטיקה==
===עונה סדירה===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! דקות
! % מהשדה
! % מהקו
! ריבאונדים
! אסיסטים
! חטיפות
! חסימות
! נקודות
|-
| 
| style="text-align:right;" |סיאטל
|82
|29.6
|0.489
|0.658
|9.5
|1.2
|–
|–
|18.1
|- style="background-color: #EFEFEF;"
| 
| style="text-align:right;" |סיאטל
|82
|37.9
|0.469
|0.682
|11.5
|1.7
|–
|–
|24.0
|-
| 
| style="text-align:right;" |סיאטל
|80
|37.0
|0.463
|0.714
|10.3
|1.8
|–
|–
|24.6
|- style="background-color: #EFEFEF;"
| 
| style="text-align:right;" |סיאטל
|4
|35.5
|0.480
|0.833
|11.5
|1.8
|–
|–
|29.8
|-
| 
| style="text-align:right;" |סיאטל
|16
|15.2
|0.363
|0.535
|3.4
|0.4
|–
|–
|7.1
|-
| 
| style="text-align:right;" |פילדלפיה
|60
|33.1
|0.445
|0.695
|8.0
|1.8
|–
|–
|17.3
|- style="background-color: #EFEFEF;"
| 
| style="text-align:right;" |פילדלפיה
|3
|4.0
|0.000
|–
|0.7
|0.3
|–
|–
|0.0
|-
| 
| style="text-align:right;" |קליבלנד
|49
|9.0
|0.382
|0.645
|2.2
|0.8
|–
|–
|2.9
|-
| 
| style="text-align:right;" |קליבלנד
|26
|20.8
|0.396
|0.739
|4.0
|1.8
|0.5
|0.4
|7.2
|- style="background-color: #EFEFEF;"
| 
| style="text-align:right;" |מילווקי
|1
|11.0
|0.000
|–
|0.0
|2.0
|0.0
|0.0
|0.0
|- style="background-color:#80BFFF; font-weight:bold;"
| קריירה
|
|403
|29.4
|0.461
|0.686
|8.3
|1.5
|0.4
|0.4
|17.4
|- class="sortbottom"
| colspan="2" style="text-align:center;" |אולסטאר
|1
|13.0
|0.333
|1.000
|4.0
|0.0
|–
|–
|5.0
|}

==קישורים חיצוניים==

==הערות שוליים==

קטגוריה:קליפורניה: כדורסלנים
קטגוריה:בחירות דראפט של סיאטל סופרסוניקס
קטגוריה:כדורסלני סיאטל סופרסוניקס
קטגוריה:כדורסלני פילדלפיה 76'
קטגוריה:כדורסלני קליבלנד קאבלירס
קטגוריה:כדורסלני מילווקי באקס
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת המדינה של קולורדו
קטגוריה:אמריקאים שנולדו ב-1944
קטגוריה:אמריקאים שנפטרו ב-2019
ברכת רופא חולים

ברכת רופא חולים היא ברכה שתיקנו חז"ל לאדם שיברך לאחר שהקיז מדמו. הסיבה לברכה זו לאחר הקזת דם היא שהקזת דם עשויה להיות מסוכנת, ולכן הקזת דם שעברה בהצלחה נחשבת כהבראה ממחלה.

== מקור הברכה ==
ברכה זו נזכרה בתלמוד במסכת ברכות: 

על אף שדברי התלמוד מסובים על הקזת דם, נכתב באחרונים שאף על פעילויות רפואיות אחרות יש לברך ברכה זו. יש שדייקו מלשון הרב דוד אבודרהם שיש לברך דווקא ברפואה שיש בה סכנה כהקזת הדם.

== שם ומלכות ==
בתלמוד לא נזכר שיש לומר ברכה זו בשם ומלכות. הרב יוסף קארו כתב בספרו בית יוסף שמלשון הסמ"ג משתמע שנוסח הברכה הוא בשם, והוסיף שמסתבר שאף ב'מלכות', וגם הרבה מהראשונים הביאו ברכה זו בשם. במשנה ברורה דחה "החפץ חיים" את דבריו וכתב שנראה שברכה זו אינה כשאר ברכות, ואין לחתום בה במלכות.

=== להלכה ===
בשולחן ערוך סתם כלשון הגמרא 'ולאחר שהקיז אומר "ברוך רופא חולים"'. במשנה ברורה הביא את דעת הט"ז שיש לאומרה בשם ומלכות. ובפמ"ג כתב 'לא ראיתי נוהגין כן' ,כלומר שהמנהג הוא שלא לברך ברכה זו.

== בימינו ==
הרב קוק פסק שלאחר טיפול שקיימת בו סכנת חיים מברכים את הברכה בשם ומלכות, ולאחר טיפול ללא סכנת אומרים "ברוך רופא חולים" ללא שם ומלכות.

בנוסף, כיום, כפי הנראה בעקבות מנהג ברכה זו, נשתרש מנהג לומר לאדם לאחר שנתרפא 'ברוך רופא חולים'. מנהג זה כבר נזכר בספר מקור חיים שכתב שאם המנהג נכון, יש לומר ברכה זה בשעה שרואים את המתרפא, גם אם זה אינו שומע את הברכה. 

== תפילה קודם הרפואה ==
תפילה נוספת המובאת בתלמוד היא תפילה שיש לאומרה קודם פעולה רפואית, והיא בקשה מהקב"ה להצלחתה:

במקרה שמברך ברכה ראשונה על אותו מאכל או שתייה, כתבו באחרונים שיאמר תפילה זו קודם הברכה מחשש להפסק.

המשנה ברורה כתב שאף לדעת החולקים אין לומר את ברכת 'רופא חולים', אלא אם כן מדובר ברפואה של סכנה. מכל מקום לעניין אמירת יהי רצון אין להחמיר.

==קישורים חיצוניים==
* 

==הערות שוליים==

קטגוריה:ברכות
קטגוריה:רפואה והלכה
פרנסיס סוארס

פרנסיס חאוויר סוארס (באנגלית: Francis Xavier Suarez; נולד ב-1977) הוא עורך דין ופוליטיקאי אמריקאי המכהן כראש עיריית מיאמי שבפלורידה.

==ביוגרפיה==
סוארס נולד וגדל במיאמי, פלורידה בנם הבכור של ריטה וחאוויר. אביו יליד קובה, כיהן כראש עיריית מיאמי בשנים 1985–1993.

הוא בעל תואר ראשון מאוניברסיטת פלורידה אינטרנשיונל וב-2004 סיים תואר JD במשפטים מאוניברסיטת פלורידה. לאחר הלימודים עבד בחברת עורכי הדין "Sinagra, Paul and Toland" ועסק במשפט מסחרי. לאחר מכן שימש יועץ משפטי בחברת "Doctors Management Group" ועבד כעורך דין במשרד קרלטון-פילדס בתחום הנדל"ן ומימון חברות. ב-2009 נבחר לנציג המחוז הרביעי במועצת העיר מיאמי, בשנים 2011 ו-2015 נבחר לתקופות כהונה נוספות.

בנובמבר 2017 נבחר לראשות עיריית מיאמי ברוב של 85.83%. בנובמבר 2021 נבחר לכהונה נוספת.

סוארס נשוי לגלוריה והם הורים לבן.

==קישורים חיצוניים==

* [http://www.miamigov.com/mayor/about.html פרנסיס סוארס] באתר עיריית מיאמי
* [https://www.carltonfields.com/fsuarez/ פרנסיס סוארס] באתר קרלטון-פילדס

קטגוריה:פוליטיקאים אמריקאים
קטגוריה:עורכי דין אמריקאים
קטגוריה:ראשי עיריית מיאמי
קטגוריה:אמריקאים שהופיעו ברשימת טיים 100 נקסט
קטגוריה:אמריקאים ממוצא קובני
קטגוריה:בוגרי בית הספר למשפטים באוניברסיטת פלורידה
קטגוריה:בוגרי אוניברסיטת פלורידה הבין-לאומית
קטגוריה:אמריקאים שנולדו ב-1977
הגלקסיה הננסית לווייתן

הגלקסיה הננסית לווייתן היא גלקסיה אליפסואידית ננסית שנמצאת בקבוצת הכוכבים לווייתן במרחק של כ-2.5 מיליון שנות אור ממערכת השמש ושייכת לקבוצה המקומית. הגלקסיה התגלתה בשנת 1999 על ידי אלן וייטינג, ג'ורג' הו ומייק אירווין שסרקו תמונות שצולמו על ידי טלסקופ שמידט וזיהו אזור שבו צפיפות הכוכבים גדולה ביחס לסביבה.

==מאפיינים==
בניגוד לרוב הגלקסיות מסוגה, שמהוות גלקסיות לוויין של שביל החלב או של גלקסיית אנדרומדה, הגלקסיה הננסית לווייתן אינה קשורה לאף גלקסיה אחרת, בדומה ל, והגלקסיה הקרובה אליה ביותר היא ככל הנראה גלקסיית וולף-לונדמרק-מלוט שנמצאת במרחק זוויתי של כ-7 מעלות מדרום מזרח לה, אך המרחק ביניהן הוא של כ-815,000 שנות אור. הגלקסיה נמצאת כ-8 מעלות מצפון-מערב לכוכב דנב קאיטוס, אך לא ניתן לצפות בה בציוד חובבים.
גודלה הזוויתי של הגלקסיה הוא כ-5 דקות קשת שממרחקה שקול לקוטר של כ-3,580 שנות אור. מסתה מוערכת בכ- מסות שמש, כשליש אלפית ממסת שביל החלב, אך מסת הכוכבים הנראים שבה היא רק כ- מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 3 מיליון מעוצמת ההארה של השמש והמתכתיות של כוכבי הגלקסיה היא כאחוז בלבד מזאת של השמש, כך שכוכבי הגלקסיה הם זקנים יחסית לכוכבי שביל החלב; אין בה כמעט בכלל כוכבים שגילם קטן מ-8 מיליארד שנים וחלק ניכר מכוכביה הם ענקים אדומים זקנים.

==קישורים חיצוניים==
* 

==הערות שוליים==

קטגוריה:קבוצת הכוכבים לווייתן
לווייתן
לווייתן
חתיכה בהפתעה

חתיכה בהפתעה (באנגלית: The Hot Chick) הוא סרט קומדיה אמריקאי אשר יצא בשנת 2002. הסרט בוים על ידי הבמאי טום בריידי ומשחקים בו רייצ'ל מקאדמס ורוב שניידר.

== עלילה ==
הסרט מתחיל בסצנה ממצרים העתיקה בה כלה מנסה לברוח מחתונה באמצעות עגילים אותה מעבירה למשרתה ולמעשה הן מחליפות גוף והכלה המיועדת בגופה אך מדובר במשרתת שעתידה להינשא.

משם מממשיכים לסצנה של היום, ג'סיקה ספנסר היא הנערה החתיכה והפופולרית ביותר בתיכון, אפריל היא חברתה הטובה של ג'סיקה והן מעודדות בנבחרת של בית ספר התיכון בו הן לומדות, יום אחד ג'סיקה עושה צחוק בבית ספר מנערה שמנה ומנערה מדת הוויקה, לאחר מכן היא וחברותיה הולכות לקניון, שם הם נכנסות לחנות אפריקאית, ג'סיקה מגלה בחנות שהעגיל שמוצא חן בעיניה אינו למכירה אז היא מחליטה לגנוב אותו.

זמן קצר אחרי זה אוליב, פושע בן שלושים, שודד תחנת דלק, ג'סיקה וחברותיה עוצרות שם עם מכוניתן והן חושבות שהוא עובד במקום, על מנת שלא יחשדו בו בעבירה הוא מתחיל לשרת אותם, לג'סיקה נופל בטעות אחד העגילים על הקרקע מחוץ למכונית ואוליב לוקח אותו, באותו ערב הוא שם את העגיל של ג'סיקה בביתו בעוד היא עונדת את העגיל השני שנותר לה, בוקר ג'סיקה ואוליב קמים בבוקר בגוף האחד של השני, דבר זה מדאיג בעיקר את ג'סיקה היות שהיא עמודת לקראת תחרות מעודדת וגם נשף סיום התיכון בא וקרב.

לאחר שג'סיקה מצליחה לשכנע את חברותיה להאמין לה שהיא אכן היא רק בגוף אחר הם עוזרות לה לברר אודות המקרה של חילופי הגוף, אחת מהם מוצא תמונה של העגיל במרשתת, כשהם חוזרות לחנות שהיו בה, המוכר בחנות מסביר לה איך העגיל עובד ואומר להם שהם חייבות למצוא את העגיל השני ואם לא השינוי יהיה לתמיד.

בזמן זה ג'סיקה גרה בסודיות אצל אפריל ומועסקת בגופו של אוליב בשתי עבודות, היא עובדת כגנן בביתה ובמסגרת זו הוריה מספרים לה על הבעיות בחיי הנישואים שלהם והיא עוזרת להם לחדש את חיי האהבה שלהם, היא גם מועסקת בעבודות תחזוקה בבית ספרה, במסגרת עבודתה היא נכנסת למלתחות של הבנים שם היא מרגלת אחר החבר שלה ביל והחבר של אפריל ג'ייק.

במקביל אוליב מנצל את גופה של ג'סיקה כדי להרוויח כסף מגברים כולל מבילי הנותן לו כסף וגם נותן לו את מכוניתו במחשבה שהוא ג'סיקה, ביום נשף הסיום, אחת מחברותיה של ג'סיקה רואה במהדורת החדשות בטלוויזיה את אוליב שודד גבר, היא הולכת לזירת הפשע ושם היא מוצאת כרטיס ביקור של המועדון בו אוליב עובד בריקוד על עמוד, היא מיידעת את ג'סיקה במידע שמצאה וחבורת הבנות הולכת למועדון זה, הם מוצאות את אוליב, ג'סיקה לוקחת ממנו את העגיל ושמה אותו עליה ביחד עם העגיל שהיה אצלה, כששני העגילים על אותו בן אדם, הגוף של שניהם מתחלף וחוזר למצב המקורי, הסרט מסתיים בטקס סיום בית הספר.

== קישורים חיצוניים ==

קטגוריה:סרטי 2002
קטגוריה:סרטי נעורים אמריקאיים
קטגוריה:סרטים על נשף הסיום
קטגוריה:ערכים שבהם תבנית בריטניקה אינה מתאימה
דידי בשישי

דידי בשישי היא תוכנית אירוח ישראלית המשודרת בערוץ רשת 13, בימי שישי, בהנחיית דידי הררי.

== היסטוריה ==
התוכנית עלתה לשידור בנובמבר 2017 לאחר פיצול ערוץ 2. 

ב-6 במרץ 2018 פורסם כי ברשת החליטו להזמין עונה נוספת של התוכנית, בת 24 פרקים שתעלה לשידור בחודש מאי.

ב-25 במרץ 2018 נודע כי ברשת מתכננים להעביר את התוכנית לשעות הפריים טיים ביום שישי בערב, בשל הרייטינג הנמוך לרוב לו זוכה רצועה זו בימי שישי.

ב-18 בינואר 2019 שודרה התוכנית האחרונה. בערוץ הממוזג החליפה אותה שי בשידור.

ב 25 באוקטובר 2020 התפרסם ברשת כי התכנית צפויה לעלות מחדש בעתיד הקרוב. עם זאת, התוכנית לא חזרה לשידור נכון למרץ 2021.

== מבנה התוכנית ==
התוכנית כוללת שיחות עם אומנים וזמרים ישראלים שונים ומוקלטת בנוכחות קהל, שפעיל במהלך התוכנית והמנחה גם משוחח עם אנשים בקהל שמספרים את סיפוריהם.

== ראו גם ==

* הצנרת
* לפני החדשות
* העולם הבוקר

== קישורים חיצוניים ==
* 

* 
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:רשת: תוכניות וסדרות
יוליוס פוצ'יק (מלחין)

יוליוס פוּצ'יק (בצ'כית: Julius Fučík; 18 ביולי 1872 – 25 בספטמבר 1916) היה מלחין צ'כי ומנצח בלהקות צבאיות. פוצ'יק היה מלחין פורה, עם מעל 400 מארשים, פולקות וואלסים שהלחין. מכיוון שרוב עבודתו הייתה עבור להקות צבאיות, הוא מכונה לפעמים גם "סוזה מבוהמיה".<ref></ref>

כיום, המארשים שלו עדיין נשמעים כמוזיקה פטריוטית בצ'כיה. המוניטין שלו מוטל בעיקר על שתי יצירות: "המארש הפלורנטיני", הפופולרי ברוב אירופה, ו"כניסת הגלדיאטורים" , הידועה מאוד, לעיתים קרובות תחת הכותרת "רעם וברקים", כיצירה הכי מוכרת עבור ליצני קרקס.<ref></ref>

פוצ'יק היה אחיו של זמר האופרה ונגן הבס קארל פוצ'יק ודודו של העיתונאי יוליוס פוצ'יק (הנושא את אותו השם), שנרצח על ידי המשטר הנאצי.

== ביוגרפיה ==
פוצ'יק נולד בעיר פראג שבבוהמיה, אז באימפריה האוסטרו-הונגרית. בעת היותו סטודנט למד לנגן על בסון, כינור ועל כלי הקשה שונים. לאחר מכן למד הלחנה תחת המלחין המפורסם אנטונין דבוז'אק.<ref></ref>

בשנת 1891 הצטרף לצבא כמוזיקאי צבאי, וניגן בתחילה בקרמס. בשנת 1894 עזב פוצ'יק את הצבא, ושנה מאוחר יותר הפך למנצח מקהלת דניקה בעיר הקרואטית של סיסאק. במהלך הזמן הזה כתב פוצ'יק יצירות עבור מוזיקה קאמרית, בעיקר עבור קלרינט ובסון.

ב-1897 חזר לצבא, ובאותה שנה כתב את יצירתו המפורסמת ביותר, "כניסת הגלדיאטורים". ההתעניינות של פוצ'יק בהיסטוריה הרומית הובילה אותו לקרוא למארש שלו כך. ב-1910 שוכתבה "כניסת הגלדיאטורים" לגיליון מוזיקה עבור להקה קטנה תחת הכותרת "רעם וברקים". בגרסה הזו מוכרת היצירה, באופן אוניברסלי, עם ליצנים בקרקסים.

ב-1900 הועברה הלהקה לבודפשט, שם מצא פוצ'יק שמונה להקות המוכנות לנגן את היצירות שלו, אבל הוא עמד גם בפני יותר תחרות, כדי לקבל תשומת לב. כאשר היו עוד מוזיקאים לרשותו, החל פוצ'יק להתנסות בתעתיקים של יצירות תזמורתיות.

ב-1910 חזר פוצ'יק שוב לבוהמיה, המקום בו הפך למנהל התזמורת של הגדוד ה-92 של חיל-רגלים בבית טרזין באותו הזמן. הלהקה הייתה אחת הטובות באימפריה האוסטרו-הונגרית, ופוצ'יק סייר עימם בקונצרטים בפראג ובברלין, בהם הופיעו בפני קהל של למעלה מ-10,000 איש.
כניסת הגלדיאטורים, היצירה הכי מוכרת של יוליוס פוצ'יק. יצירה זו מוכרת ברחבי העולם.
המארש הפלורנטיני, מאת יוליוס פוצ'יק. בין יצירותיו המוכרות.
בשנת 1913 התיישב פוצ'יק בברלין ושם הקים להקה משלו וחברת פרסום מוזיקה כדי לשווק את יצירותיו. ההון שלו החל לדעוך עם פרוץ מלחמת העולם הראשונה. בעקבות המלחמה, כשלו עסקיו ופוצ'יק חלה. ב-25 בספטמבר 1916, נפטר יוליוס פוצ'יק בברלין בגיל 44. הוא נקבר בבית הקברות של וינוהראדי בפראג.

== קישורים חיצוניים ==

* 

==הערות שוליים==

קטגוריה:מלחינים צ'כים
קטגוריה:מלחינים אוסטרים
קטגוריה:מנצחים צ'כים
קטגוריה:צ'כים שנולדו ב-1872
קטגוריה:צ'כים שנפטרו ב-1916
יחסי דרום אפריקה – זמביה

יחס דרום אפריקה–זמביה הם היחסים הדו צדדיים שבין רפובליקת דרום אפריקה לבין רפובליקת זמביה. היחסים הדיפלומטיים בין שתי המדינות החלו ב-1992. שתי המדינות חברות בקהילת הפיתוח של דרום אפריקה.

== היסטוריה ==
מאז קבלת העצמאות של זמביה ב-1964 ועד לשנת 1990, לא התקיימו יחסים דיפלומטיים בין שתי המדינות. זמביה תמכה בביטול האפרטהייד בדרום אפריקה, וגם סייעה במלחמה נגד המורדים. בשנות ה-80 המאוחרות, סיפקה זמביה מקלט למנהיגי הקונגרס הלאומי האפריקני, שמרכזו היה בלוסקה. לאחר סיום האפרטהייד, השתפרו היחסים בין המדינות, דבר שהוביל למספר ביקורים של מנהיגי שתי המדינות.

נשיא זמביה קנת קאונדה ביקר בדרום אפריקה בפעם הראשונה בפברואר 1992, באותה שנה, כוננו שתי המדינות את היחסים הדיפלומטיים ביניהן ולאחר מכן החלו לדון על קשרי הסחר ביניהן. ב-1993 ביקר בלוסקה נשיא דרום אפריקה דה קלרק. ב-1994 המשיכה דרום אפריקה להיות המקור החשוב ביותר ליבוא של זמביה, בעיקר של מכונות ומוצרים שונים.

== יחסיים כלכליים ==
בשנת 2015, היקף הסחר מזמביה לדרום אפריקה היווה 7.7% מכלל היצוא של המדינה. היקף הסחר מדרום אפריקה לזמביה היוו 31% מכלל הייצוא של המדינה, מה שהופך את דרום אפריקה לשותפה כלכלית של זמביה. זמביה מייצאת בעיקר מוצרי חקלאות ותעשייה כגון אורז, בוטנים, ירקות, כותנה, כימיקלים ועוד. דרום אפריקה מייצאת בעיקר מוצרי תעשייה כגון פלטינה, זהב ועוד. בתחילת שנות ה-2000, השקיעה חברת המלונות סאן אינטרנשיונל הדרום אפריקאית, כ-56 מיליון דולר בזמביה על מנת לבנות את מלון זאמבזי סאן.

==קישורים חיצוניים==

== הערות שוליים ==
לואי הראשון, דוכס בורבון

לואי הראשון, דוכס בורבון (בצרפתית: Louis Ier de Bourbon; 1279 - 29 בינואר 1341), היה נכדו של לואי התשיעי, מלך צרפת, ודוכס בורבון הראשון משנת 1327 עד מותו.

==ביוגרפיה==
לואי נולד בשנת 1279, לרובר, רוזן קלרמון ולביאטריס מבורגונדי, ליידי בורבון, בתם של ז'אן מבורגונדי ואגנס מדאמפייר. בשנת 1268 קיבל אביו את התואר "רוזן קלרמון", אשר הועבר ללואי לאחר מות אביו בשנת 1317.

לואי לחם בקרב דורבנות הזהב (1302) ובקרב מונס-אן-פוול (1304) בצד המובס, אך הצליח להימלט ללא פגע. בשנת 1310 התחתן לואי עם מארי דה אבסן, בתם של יאן השני, רוזן הולנד ופיליפה מלוקסמבורג, ובאותה שנה הוא הפך לגראן שאמברה של צרפת. בשנת 1327 שכנע אותו שארל הרביעי, מלך צרפת להחליף את רוזנות קלרמון בעד העיר של לה מרשה, והעניק לו את התואר דוכס בורבון. עם זאת, רוזנות קלרמון הוחזרה אליו על ידי פיליפ השישי, מלך צרפת בשנת 1331. הוא היה שייך למעגל הקטן של היועצים המהימנים של פיליפ השישי.

לואי היה קצת לא יציב מבחינה נפשית, ובמיוחד סבל מהתפרצות עצבים. נראה כי התכונה הייתה תורשתית, שכן גם נכדתו ז'אן מבורבון, בנה, שארל השישי, מלך צרפת, ונכדו של שארל, הנרי השישי, מלך אנגליה, כולם סבלו מסימפטומים דומים. ב-29 בינואר 1341 מת לואי, ובנו פייר הראשון, דוכס בורבון ירש את תאריו.

לואי הוא האב הקדמון של מלכי נווארה (1572–1830), מלכי צרפת (1589–1848), מלכי שתי הסיציליות (1735–1860), דוכסי פארמה (1748–1796 ו-1847–1859), הדוכסים הגדולים של לוקסמבורג (1964 עד היום) ומלכי ספרד (1700 עד היום).

==משפחתו==
ביאטריס מבורבון מלכת בוהמיה ב[[בזיליקת סן-דני]]
בשנת 1310 התחתן לואי עם מארי דה אבסן, בתם של יאן השני, רוזן הולנד ופיליפה מלוקסמבורג, ממנה נולדו לו 8 ילדים:
* פייר הראשון, דוכס בורבון (1311–1356), התחתן עם איזבל מוולואה, דוכסית בורבון
* ז'ואנה דה בורבון (1312–1402), התחתנה עם גיגה השביעי, רוזן פורז
* מרגריט דה בורבון (1313–1362), התחתנה עם ז'אן השני דה סאלי, ולאחריו התחתנה עם אוטין דה ורמייל
* מארי מבורבון, נסיכת אכאיה (1315–1387), התחתנה עם גאי לזיניאן, ולאחריו התחתנה עם רובר, נסיך טאראנטו
* פיליפ דה בורבון (1316–1327)
* ז'אק דה בורבון (1318)
* ז'אק הראשון, רוזן לה מרשה (1319–1362)
* ביאטריס מבורבון, מלכת בוהמיה (1320–1383), התחתנה עם יוהאן, מלך בוהמיה, ולאחריו התחתנה עם אודס השני דה גראנסי

בנוסף מפילגשו ז'אן דה-בורבון-לנסי, דאם דה קלסי, היו לו כמה ילדים:
* "N" (הבת הבכורה), התחתנה עם ז'ראר דה שאטיון-א-באזואה
* ז'אן (1297–1375)
* גי (בשנים 1299–1349)
* ז'נט, התחתנה עם גישאר דה קסטלו

==אילן יוחסין==

==קישורים חיצוניים==

* 

קטגוריה:בית בורבון
קטגוריה:ילידי 1279

קטגוריה:נפטרים ב-1341
אנדופורה

בבלשנות, אֶנְדוֹפוֹרָה (בעברית: אִזְכּוּר פְּנִים) היא רכיב במשפט או בפסקה המתייחס לרכיב אחר באותו טקסט. הדבר אליו מתייחסת האנדופורה נקרא הקודמן והוא לרוב מקדים את האנדופורה במשפט. למשל במשפט "הזמרת איפרה את עצמה" האנדופורה "עצמה" מתייחסת לקודמן "הזמרת". המילה היא הלחם בסיסים מיוונית של "אנדו": בתוך, "אנפורה": לשאת-אחורה. זאת להבדיל מ"אֶקְסוֹפוֹרָה" (בעברית: אזכור חוץ; תצורת המילה ביוונית: "אקסו" – בחוץ) שמתייחסת לצירוף מילים חיצוני למשפט. למשל במשפט "הזמרת איפרה אותו" האקסופורה "אותו" מתייחסת לצירוף שאינו נמצא במשפט - אלא הוזכר או יוזכר במשפט אחר, או שהוא ברור מההקשר.

מקובל להבחין בין שלושה סוגים של אנדופורה:
* אנאפורה (ביוונית לשאת-אחורה) - האנאפורה הבלשנית (להבדיל מהרטורית שהיא אמצעי ספרותי) היא אנדופורה המתייחסת לקודמן המופיע לפניה במשפט. כמו ב"הזמרת איפרה את עצמה".
* קטפורה (ביוונית לשאת-למטה) - הקטפורה מתייחסת לקודמן המופיע אחריה. למשל ב"אחרי שהיא קמה, דיאנה החלה להתכונן לשיר" - המילה "היא" היא קטפורה ל"דיאנה". קטפורה משמשת לעיתים כאמצעי רטורי לבניית מתח - כמו ב "היא גדולה! היא ענקית! היא דיאנה שלנו!". או "אני באמת מאמין בזה. היא יכולה לנצח." (כאן "בזה" היא קטפורה למשפט הבא אחר כך).
* התייחסות עצמית - כמו במשפט "זהו משפט בעל חמש מילים".

פעמים רבות משתמשים במונח אנאפורה במשמעות כללית יותר הכוללת גם את המקרים של קטפורה. בכל מקרה, בדרך כלל האנדופורה היא מילה כללית יותר מהקודמן. למשל
* במשפט "התווים שהמנצחת נתנה לה לא היו נכונים והסולנית שמה אותם בצד": "אותם" היא אנאפורה ל"תווים", ו"לה" היא קטפורה ל"הסולנית".

==דוגמאות==
"ברגע שהיא התחילה לשיר, המוכשרת הזאת כבשה את האולם": "היא" היא קטפורה ל"המוכשרת". (תמונה של [[דיאנה דאמראו בהופעה)]]
* "ברגע שהיא התחילה לשיר, המוכשרת הזאת כבשה את האולם": "היא" היא קטפורה לקודמן "המוכשרת" שהוא שם תואר במקרה זה.
* "היא עשתה זאת! היא ניצחה!": "זאת" היא קטפורה לקודמן "ניצחה" שהוא פועל במקרה זה.
* "נתנו לה פרחים ומדליה. המדליה הייתה מזהב.": "המדליה" היא אנאפורה מסוג שם עצם לקודמן "מדליה".

לדוברי השפה יש אינטואיציה מתי פרשנות המילה כאנאפורה היא הכרחית להבנתו, מתי היא אפשרית אך לא מהווה את הפרשנות היחידה, ומתי היא לא אפשרית. לדוגמה
* במשפט "הזמרת איפרה את עצמה": הפרשנות היחידה ל"עצמה" היא כאנאפורה.
* במשפט "השופט הביא חוברת. היא הייתה גדולה.": אפשר לפרש את "היא" כאנאפורה ל"חוברת", או כאקסופורה - אולי לזמרת.
* המשפט "כל שופט הביא חוברת. היא הייתה גדולה." נשמע מוזר קצת אם מפרשים את "היא" כאנאפורה, וסביר יותר שמדובר באקסופורה לדבר שאינו מובן למי שרק שמע חלק זה של השיחה.

==הערות שוליים==

קטגוריה:בלשנות
קטגוריה:סמנטיקה
קטגוריה:תחביר
נטע כנעני

נטע כנעני (נולדה ב-18 בנובמבר 1956) היא כדורסלנית עבר ישראלית. היא הייתה "מלכת הסלים" בליגת הכדורסל הנשים הבכירה בישראל במשך שבע שנים ברציפות. בשנת 1975 הוכתרה כמלכת הסלים של אליפות אירופה שנערכה בוויגו, ספרד.

== ביוגרפיה ==
כנעני נולדה בקיבוץ גבת והחלה לשחק כדורסל בקבוצת הקיבוץ בגיל 9. למדה בבית הספר היסודי בקיבוץ ובביה"ס התיכון "העמק המערבי" בקיבוץ יפעת. שיחקה בנבחרת בית הספר, שזכתה פעמיים באליפות בתיה"ס והוכתרה כשחקנית המצטיינת באותן שנים. 
שרתה בצה"ל כמדריכת אימון גופני בנח"ל (1974 – 1976), ושיחקה בנבחרת הנח"ל כדורסל וכדורעף. לאחר שחרורה יצאה לשנת שירות של התנועה הקיבוצית ולאחר מכן למדה פיזיותרפיה במכון וינגייט.

כנעני הייתה שחקנית נבחרת הנערות מגיל 11 (1967 – 1975), השתתפה ב-3 אליפויות אירופה והוכתרה כמלכת הסלים באליפות אירופה בויגו – ספרד (1975). בגיל 14 הצטרפה לנבחרת הנשים (1971 – 1980) והייתה צעירת הכדורסלניות בקדם אליפות אירופה בבארי איטליה (1972). הייתה קפטן נבחרת הנערות (1972 – 1975) והנשים (1977 – 1979).

כנעני שיחקה בקבוצות הבאות:
* הפועל קישון (1966 – 1974).
* הפועל חיפה (1974-5, 1977 – 1979)
* הפועל תל אביב (1975/76)
* אליצור ת"א (1976/77)
* מכבי תל אביב (1979/80)

כנעני זכתה בגביע המדינה עם אליצור ת"א בעונת 7–1976 וזכתה באליפות אוסטרליה בשנת 1981 עם קבוצת ST. KILDA.
פרשה בגיל 37 (1993) עקב פציעה.

== קישורים חיצוניים ==
* 

== הערות שוליים ==

קטגוריה:גבת: אישים
קטגוריה:כדורסלניות נבחרת ישראל
קטגוריה:כדורסלניות הפועל חיפה
קטגוריה:כדורסלניות אליצור תל אביב
קטגוריה:בוגרות תיכון אזורי העמק המערבי
קטגוריה:בוגרי תיכון אזורי העמק המערבי
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:ישראליות שנולדו ב-1956
קטגוריה:ישראלים שנולדו ב-1956
טמבוב (כדורסל)

מועדון הכדורסל טמבוב (ברוסית: Баскетбольный Клуб Тамбов) הוא מועדון כדורסל מהעיר טמבוב. מתמודד בסופרליגה-2, השלישית בחשיבותה ברוסיה ובגביע רוסיה.

== היסטוריה ==
ב-2003, הוקם בטמבוב מועדון כדורסל "TGU-בסקט", אשר התמודד בליגה הראשונה. המועדון הורכב בעיקר מסטודנטים והמאמן הראשי היה ויקטור קולודין. ב-2006, הקבוצה שינתה את שמה ל"מועדון הכדורסל טמבוב" ולמאמן מונה הכדורסלן לשעבר סרגיי קונוטופוב. תחת הנהגתו, הקבוצה העפילה מהליגה הבכירה ב' לליגה הבכירה א'.

בשנת 2009 הקבוצה הועברה לידי האוניברסיטה הטכנולוגית הממלכתית על שם דרז'אבין והאוניברסיטה הופכת למממנת העיקרית של המועדון. בעונת 2009/2010 הקבוצה התמודדה בסופרליגה ב', אבל לא השלימה את העונה בשל הפסקת המימון. באותה שנה, הוקמה קבוצת כדורסל אחרת בטמבוב בניהולו של ויקטור קולודין.

בשנת 2010, בהתבסס על הקבוצה של קולודין נוצר "מועדון כדורסל טמבוב", במימון ממשלת מחוז טמבוב. בעונת 2010/2011 הקבוצה התמודדה בליגה הבכירה, השנייה בחשיבותה. במהלך תקופה זו נערך שינוי במבנה ליגות הכדורסל ברוסיה: הליגה הבכירה א' וב' התאחדו והקבוצה התמודדה בליגה זו עד עונת 2012/2013.

בעונת 2013/2014 הקבוצה סיימה במקום 3 בעונה הסדירה, עם מאזן של 23 ניצחונות ו-9 תבוסות העפילה לפלייאוף. בפלייאוף הפסידה בסיבוב הראשון וסיימה במקום החמישי.

בעונת 2016 הליגות אורגנו שוב והליגה הבכירה הפכה לסופרליגה-2. בעונת 2020 העפילה לשמינית גמר הגביע הרוסי בכדורסל.

== תארים ==
סופרליגה-2
* 15x15 פיקסלים זכייה: 2016/2017

== קישורים חיצוניים ==
* 

קטגוריה:קבוצות כדורסל רוסיות
קטגוריה:טמבוב: ספורט
אנדריי מלאכוב

אנדריי ניקולאייביץ' מלאכוב (ברוסית: Андре́й Никола́евич Мала́хов; נולד ב-11 בינואר 1972) הוא מנחה טלוויזיה רוסי.

==ביוגרפיה==
מלחוב נולד במורמנסק. ב-1995 הוא סיים את לימודיו בפקולטה לעיתונאות של אוניברסיטת מוסקבה, ולאחר מכן למד שנה וחצי באוניברסיטת מישיגן.

הוא החל לעבוד במערכת העיתון "Moskovskiye Novosti" ולהגיש תוכנית ברדיו. בין השנים 1996–2001 הנחה תוכנית בוקר בערוץ הראשון הרוסי, ובין השנים 2001–2017 הגיש את תוכנית האירוח "תנו להם לדבר".

ב-2006 זכה בפרס מטעם נשיאות רוסיה.

ב-2007 שיחק בגרסה הרוסית של הסדרה "נשואים פלוס", ובאותה שנה שיחק בסרט "Kilometer Zero" לצד סבטלנה חודצ'נקובה. הוא הנחה את שני חצאי הגמר של אירוויזיון 2009. הוא הנחה גם ב-2005 וב-2009 את תחרות קדם האירוויזיון הרוסית.

==קישורים חיצוניים==

* 

קטגוריה:מנחי טלוויזיה רוסים
קטגוריה:מנחי האירוויזיון ברוסיה
קטגוריה:סגל ערוץ 1 הרוסי
קטגוריה:סגל VGTRK
קטגוריה:מקבלי עיטור הידידות (רוסיה)
קטגוריה:רוסים שנולדו ב-1972
שטייר 50

שטייר 50 ו-שטייר 55 (בגרמנית: Steyr 50, Steyr 55) הן סדרות של מכוניות סופרמיני מתוצרת תאגיד הרכב האוסטרית "שטייר דיימלר פוך" אשר יוצרו בין השנים 1961–1940

יוצרו 13,000 יחידות

==דגמים==

* "Steyr 50" - מנוע 1.0 ליטר (יוצרו 5,200 יחידות)
* "Steyr 55" - מנוע 1.2 ליטר (יוצרו 7,800 יחידות)

=="שטייר 50"==
* דגם ה"Steyr 50" הוצג לראשונה בתערוכת המכוניות בברלין (Berlin Motor Show) בשנת 1936
* 4 נוסעים
* 2 דלתות ("דלתות התאבדות" - ציר פתיחת הדלת מנוגד לכיוון התנועה)
* מנוע קדמי
* הנעה אחורית

== תמונות ==
<gallery mode="packed" heights="110">
קובץ:1936Steyr50Baby-rear.jpg | דגם "שטייר 50" שנת 1936 
קובץ:MHV Steyr 50 1937.jpg | דגם "שטייר 50" שנת 1937 
קובץ:1938 Steyr 50 engine bay.jpg | מנוע דגם "שטייר 50" שנת 1938 
קובץ:Steyr 50 - Fortepan 11752.jpg | דגם "שטייר 50" - מבט לתא הנהג
קובץ:Steyr 55 Baby (3).JPG | דגם "שטייר 50" 
קובץ:1939VWSteyr-side.jpg| דגם "שטייר 55" שנת 1939 
קובץ:1939 VW Steyr - Flickr - exfordy.jpg | דגם "שטייר 55" שנת 1939 
קובץ:Steyr Typ 55 "Baby" c.1940 (16486187526).jpg | דגם "שטייר 55"
קובץ:Steyr Typ 55 "Baby" c.1940 (16511165042).jpg | דגם "שטייר 55"
</gallery>

==ראו גם==
* שטייר דיימלר פוך
* שטייר 100
* שטייר סופר 120, שטייר 125 סופר, שטייר 220
* פוך 500

== קישורים חיצוניים ==

* 

==הערות שוליים==

קטגוריה:מכוניות סופרמיני
קטגוריה:דגמי מכוניות שהושקו ב-1936
קטגוריה:כלי רכב המיוצרים באוסטריה
סליים

סליים ירוק
סליים (מאנגלית: Slime; מילולית: "רפש") הוא חומר דמוי פלסטלינה המשמש בעיקר למשחק. הסליים נוטף בין האצבעות כאשר מנסים לאסוף אותו ובכל זאת אינו נדבק לעור. הסליים הוא זורם לא ניוטוני. הוא דמוי בצק או אדמה רכה בעלת איכות של דבק ובמרקם צמיגי.

== החומר ומרכיביו ==
הסליים מכיל בעיקרו דבק פלסטי המיוצר מפולימר סינתטי צמיגי, לרוב פוליויניל אלכוהול ומשמש לרוב להדבקת מוצרי נייר ועץ. הסליים מכיל גם בוראקס - מלח נתרן של חומצת בור. תפקיד הבורקס ליצור קשרי צילוב בין שרשראות הפולימר. סליים עשוי להכיל לעיתים ג'ל כביסה המכיל בוראקס וגם תמיסה לעדשות מגע שהיא תמיסת מי מלח סטרילית לשטיפה של עדשות מגע שאיתה גם אפשר להכין סליים. קיימים חומרים שונים המרכיבים את הסליים ובהם ג'ל גילוח וקרם ידיים.

הסליים הוא חומר המכיל תכונות רב-ממדיות. תחילה, הוא נוטה להיות חומר נוזלי, בהיותו מורכב בעיקר מחומרים נוזליים. בהתהוותו הראשונית עשויים לשקוע גרגירים בעיסה, שעדיין אינה נראית כגוף מלוכד. במהלך הכנת הסליים, מאפייניו של הגוש המתפתח הולכים ומשתנים, והוא הופך מחומר רטוב ובלתי ניתן לאחיזה לגוש דביק, שנוטה תחילה להתפרק. בשלב הבא, הופך הסליים לגוש גמיש ודביק במידה סבירה המגנה עליו מהתפוררות, כך שביכולתו לשמור על שלמותו גם לאחר שנמתח ונמעך. התוצאה היא גוף גושי אשר, למרות הפלסטיות שלו, ניתן לייצוב צורני כאוות נפשו של היוצר-פסל העומד מאחוריו.

== היסטוריה ==
החל משנות ה-70 הופיע הסליים בתוכניות טלוויזיה לילדים, אותו חומר ירוק הנשפך מדליים בערוצי הילדים. כמו כן, אפשר היה לראות אותו בפחיות הפלסטיק של חברת הצעצועים "מאטל", אשר החלה את מכירותיה בסוף שנות ה-70. בשנות ה-80 היה גם סליים שנמכר יחד עם הדמות סליימר מ"מכסחי השדים".

השימוש בסליים התרחב וצבר תאוצה ב-2016 על ידי פרסום ברשתות חברתיות.

===בסרטים===
סליים הוא מרכיב מרכזי בשני סרטים בעלי עלילה זהה. הראשון הוא "The Absent-Minded Professor" משנת 1961, בכיכובו של פרד מקמורי. השני הוא חידוש של אותו סרט, "Flubber", משנת 1997, בכיכובו של רובין ויליאמס. בעלילת הסרטים מוצג מדען גאון, אך גם מטורף ומפוזר, שאינו מצליח לאזן בין המצאותיו וניסוייו לבין חיי החברה וחיי האהבה שלו. המצאתו - "פלאבר" - שהוא סליים בצבע ירוק, מייצגת את מוחו הילדותי ועוזרת לו לזכות מחדש בארוסתו, לאחר שפעם השלישית לא הגיע לחתונתם.

==בריאות==
סליים מייצור ביתי עלול להכיל חומרים מסוכנים במקרה של בליעה, או לגרום לגירוי נשימתי. מרבית המתכונים להכנת הסליים כוללים בוראקס, שצריכתו בכמויות גבוהות יכולה לגרום לגירוי, ולעיתים ג'ל כביסה שעלול לגרום לגירוי בעור ובעיניים ולסכנה במקרה של בליעה. לכן, נדרשת השגחה כאשר ילדים קטנים, תינוקות או חיות מחמד משחקים בסליים.

== בפסיכותרפיה ==
הסליים משמש גם כחומר תרפויטי, בשל היותו בעל פוטנציאל לעבודה בפסיכותרפיית הצבע, המייחסת חשיבות ראשונית למרכיבי המבנה האינדיבידואליים לכל אדם. קיימת גישה לפיה תפקוד יעיל של מנגנוני החישה, התפיסה, החשיבה והרגש, מאפשר לנפש להכיל, לעבד ולהתמודד עם תוכן עכשווי וביוגרפי, מודע ולא-מודע. לפיכך, ההתערבויות הטיפוליות מתייחסות בעיקר לדפוסי הפעילות של המנגנונים האלה. השימוש בסליים ככלי טיפולי נשען על גישת פסיכותרפית הצבע.

על-פי הפרקטיקה הטיפולית של פסיכותרפית הצבע, ה"פירוש" שמציע המטפל לקשייו של המטופל, מתורגם להתמקדות במנגנונים שיאפשרו התמודדות עם גורמים מעכבים. התמקדות זו יכולה להתבצע דרך התבוננות משותפת אשר מתוקשרת מילולית.

== קישורים חיצוניים ==

* 

== הערות שוליים ==

קטגוריה:צעצועים
אנרגיית קול

אנרגיית קול היא צורת אנרגיה הנובעת מרטיטת גוף מסוים, הגורמת בכך תנועה במולקולות של מדיום בלתי-קשיח, כגון אוויר. אוזן האדם מסוגלת לשמוע צלילים שתדירותם 20,000-20 מחזורים (רטיטות)בשנייה. צלילים שתדירותם עולה על 20,000 הרץ קרויים "על-שמעיים". עוצמת הקול נמדדת בדציבלים, אנרגיית הקול היא אנרגיה חלשה מאוד. היא תמיד מתלוות להמרות אנרגיה מהירות כגון התפשטות הגזים באוויר לאחר פיצוץ והיא יכולה להתקיים רק במקומות בהם יש חומר בעל תנועה.

== אנרגיית קול בדציבלים ==
עוצמת הקול נמדדת בדציבלים, עוצמת הצליל של רשרוש עלים, לדוגמה, הוא 0–20 דציבל, עוצמת צליליה של תנועה בעיר היא 70–100 דציבל.

== מהירות הקול ==
מהירות הקול היא המהירות שבה נעים גלי הקול. מהירות הקול תלויה בקשיחות החומר ובצפיפות שלו. בתנאים מסוימים מושפעת מהירות הקול גם מהטמפרטורה והלחץ.

בדרך כלל, משתמשים במונח "מהירות הקול" כשמתכוונים למהירות הקול באוויר, שהיא 343 מטר לשנייה או 1234.8 קמ"ש, בטמפרטורה של 20 מעלות צלזיוס באוויר יבש. בברזל, למשל, מהירות הקול היא אלפי מטרים בשנייה, ובמים מהירות הקול גבוהה פי 4.3 מהמהירות באוויר. לעומת זאת, בריק מוחלט או בחלל החיצון (שהצפיפות בו היא כאטום אחד למטר מעוקב), גלי הקול אינם יכולים לנוע כלל ולכן לא ניתן להעביר קול בחלל החיצון.

באופן כללי מהירות הקול ניתנת בנוסחה:

<math>c=\sqrt{\tfrac{c}{\rho}}</math>

== אפקט דופלר ==
ערך מורחב: אפקט דופלר

גלי אור וקול משנים את אורך הגל או תדירותו, לפי תנועת המקור שלהם: אם מקור הגלים מתקרב לצופה, אורך הגל קטן ותדירותו עולה. אם הוא מתרחק, אורך הגל גדל ותדירותו קטנה. אפקט דופלר או תוצא דופלר הוא תופעת שינוי התדירות הנצפית של גל, כתוצאה מתנועה יחסית בין מקור הגל לצופה. האפקט קרוי על שמו של הפיזיקאי האוסטרי כריסטיאן אנדראס דופלר, שחזה את קיומו.
כריסטיאן אנדראס דופלר
דוגמה יומיומית להיווצרות אפקט דופלר: כאשר מכונית המשמיעה צליל (סירנה או רעש מנוע) נעה יחסית לאדם העומד בצד הכביש. הצליל שנשמע לאוזני האדם גבוה מהצליל האמיתי כאשר המכונית מתקרבת, ונמוך מהצליל האמיתי כאשר המכונית מתרחקת. לאפקט דופלר בגלים אלקטרומגנטיים יש שימושים בתחום הצבאי ובחיזוי מזג אוויר (מכ"ם מזג אוויר) וכן באסטרונומיה, ברפואה, במדידות מהירות זרימה ובפיזיקה אטומית.

== לקריאה נוספת ==
* החלל וכוכבי הלכת-טיים-לייף לנוער (1996)
* אאוריקה!-מייקל רון
* לקסיקון המדע המודרני-ריצ'רד פ' ברנן (1995)

== הערות שוליים ==

קטגוריה:אנרגיה
קטגוריה:אקוסטיקה
דינמו סנקט פטרבורג (קטרגל)

דינמו סנקט פטרבורג (ברוסית: Мини-футбольный клуб «Динамо СПб" Санкт-Петербург) הוא מועדון קטרגל מהעיר סנקט פטרבורג, שהיה קיים בשנים 2002–2009. עד אוגוסט 2007 נקרא "STAF-אליאנס", באוגוסט 2007 הפכה לחלק מאגודת דינמו.
== היסטוריה ==
מועדון הקטרגל הוקם תחת השם "STAF-אליאנס" בסתיו 2002.

בשנים הראשונות הקבוצה התמודדה באליפות העיר בה זכתה בעונת 2004/2005. בעונת 2005–2006, המועדון התמודד בליגה הבכירה, ליגת המשנה ב קטרגל וכבר בעונת הבכורה סיימה במקום הראשון בעונה הסדירה אך הפסידה בגמר לקבוצת "מיטישצ'י". הקבוצה קיבלה הזדמנות להעפיל ללידת העל אך נציגיה סירבו ובעונה הבאה הקבוצה זכתה בפעם השלישית ברציפות באליפות העיר. וגם בעונה זו הקבוצה שחזרה את התוצאה מהשנה שעברה, סיימה כאלופת העונה הסדירה והעפילה עד לגמר הפלייאוף, הפעם הפסידה ל"סרטוב". שוב הייתה לקבוצה ההזדמנות להעפיל בעונה הבאה לליגת על, הפעם הקבוצה השתמשה בה ועלתה.

לקראת פתיחת העונה בליגת העל המועדון שינה את שמו ונקרא "דינמו סנקט פטרבורג". את עונת 2007/2008, דינמו סיימה במקום העשירי. בעונה הבאה הקבוצה פתחה בצורה מוצלחת אבל לא הצליח לסיים את העונה עד הסוף. ב-5 בינואר 2009 מסיבות כלכליות, המועדון חדל להתקיים.

== הישגים לפי עונה ==
{| class="wikitable" width="60%" style="margin-bottom: 10px;"
!עונה
!ליגה
!מיקום
|-
|2005-2006
|הליגה הבכירה (II)
|1 (פלייאוף: 2)
|-
|2006-2007
|הליגה הבכירה (II)
|1 (פלייאוף: 2)
|- bgcolor="#FAFAD2"
|2007-2008
|ליגת העל (I)
|10
|- bgcolor="#FAFAD2"
|2008-2009
|ליגת העל (I)
|פורקה
|}

== תארים ==
* אליפות סנקט פטרבורג (3): 2004-2005, 2005-2006, 2006-2007
==הערות שוליים==

קטגוריה:דינמו סנקט פטרבורג
קטגוריה:קבוצות קטרגל רוסיות
קטגוריה:סנקט פטרבורג: מועדוני ספורט
חומר חיטוי ידיים

עמדת חיטוי ידיים ללא מגע וללא שטיפה ב[[ספרייה ציבורית באונטריו]]
עמדת חיטוי ידיים ללא מגע בתחנת רכבת ב[[ליון, צרפת]]
חומר חיטוי ידיים הוא חומר חיטוי המשמש לקטילת חיקטים על גבי הידיים. חומרי חיטוי ידיים מבוססים על כימיקלים הפוגעים ישירות בחיקטים אלה.

== הרכב החומר ==
גרסאות של חומרי חיטוי ידיים המבוססות על אלכוהול בדרך כלל מכילות איזופרופנול, אתנול (כהל אתילי) או n-propanol.

גרסאות מסוימות מכילות תרכובות כגון גליצרול למניעת ייבוש העור.

== היסטוריה ==
אלכוהול החל לשמש כחומר חיטוי כבר ב־1363, אך השימוש בו נהפך נפוץ בסוף המאה ה-17, כחומר חיטוי זמין ומקובל ברחבי אירופה. הגרסה המבוססת על אלכוהול היא ברשימת התרופות החיוניות של ארגון הבריאות העולמי. נוזל חיטוי מבוסס אלכוהול הוא מהתרופות היעילות והבטוחות ביותר במערכת הבריאות.

== שימושים ברפואה ==
עמדות חיטוי בבית חולים בטורונטו

חומר חיטוי על בסיס אלכוהול עדיף על פני שטיפת ידיים עם סבון ומים בחלק מהמצבים בתחום הבריאות. הוא בדרך כלל יעיל יותר בקטילת מיקרואורגניזמים וקל יותר לשימוש מאשר מים וסבון.

חיטוי במים וסבון עדיין חיוני משום שחיטוי בעזרת ג׳ל אלכוהול איננו מספק חשיפה של 10-15 שניות לחומר החיטוי, זמן חשיפה אשר נדרש כדי לחסל חלבונים ולפרק תאים.
בכמויות נמוכות מדי (0.3 מ"ל), בריכוזי אלכוהול נמוכים מדי (מתחת ל-60%), או בסביבות עם שומנים גבוהים או פסולת חלבון השימוש בחומרי חיטוי המכילים אלכוהול בלבד לא יכול להבטיח היגיינת ידיים נכונה.

לפי הגדרות מתחום הבריאות (בתי חולים ומרפאות), ריכוז האלכוהול האופטימלי לקטילת חיידקים הוא 70% עד 95%. על כן, חומרי חיטוי שמכילים אחוז נמוך יותר של אלכוהול עלולים לא לספק חיטוי מלא. חומר חיטוי אלכוהולי יכול להרוג את רוב החיידקים, הפטריות, וכמה מהווירוסים, אך איננו יעיל נגד נבגים.

השימוש בג'ל המבוסס על אלכוהול מייבש פחות את העור, ומעשיר את האפידרמיס ביותר לחות, לעומת שטיפת ידיים עם סבון ומים.

=== חומרי חיטוי ידיים בניתוחים ===
יש לחטא את הידיים לפני כל הליך כירורגי על ידי שטיפת ידיים עם סבון עדין ולאחר מכן שפשוף הידיים עם חומר לחיטוי ידיים. חיטוי כירורגי דורש מנה גדולה יותר של חומר חיטוי מכיוון שהעור חשוף יותר לחיידקים, על כן דרוש חיטוי יסודי יותר ומשום כך משתמשים גם בשטיפת ידיים וגם בחיטוי. הדבר נעשה בדרך כלל בשתי דרכים על פי טכניקות ספציפיות לחיטוי ידיים, EN1499 (שטיפת ידיים היגיינית) ו־EN 1500 (חיטוי ידיים היגייני) כדי להבטיח שהידיים יהיו נקיות מחיידקים שיזיקו למטופל.

=== חיטוי ידיים המכיל אלכוהול ===
חומרי חיטוי ידיים המכילים אלכוהול באחוז גבוה (מעל 70%) נפוצים יותר בבתי חולים, מכיוון שהם הורגים יותר חיידקים מאשר חומרי חיטוי המכילים אחוזים נמוכים יותר של אלכוהול. בבתי חולים ומרפאות משתמשים במשחות לחיטוי ידיים המבוססות על אלכוהול באופן נרחב כחלופה לסבוני חיטוי לידיים.

==קישורים חיצוניים==
חוזר מנהל רפואה 24/2009- [https://www.health.gov.il/hozer/mr24_2009.pdf הנחיות להיגניית ידיים במוסדות רפואיים]
* 

== הערות שוליים ==

קטגוריה:חיטוי ועיקור
תוכנית אורורה

ציור חלל זה נקרא התחנה ההבאה
תוכנית אורורה, המכונה באנגלית "תוכנית החקר", היא תוכנית חקר החלל ומערכת השמש. התוכנית נוסדה בשנת 2001 על ידי סוכנות החלל האירופית, ושנת סיומה טרם פורסמה.

== מטרת התוכנית ==
מטרת התוכנית לייסד תוכנית אירופית ממושכת לחקר מערכת השמש בעזרת חללית רובוטית וטיסת אסטרונאוטים, כדי לחקור גופים המעידים על קיום חיים מחוץ לכדור הארץ.

== יזמי התוכנית ==
יוזמי התוכנית הם סוכנות החלל האירופית לאחר שהגיעו למסקנה כי חקירת מערכת השמש על ידי בני האדם היא אחת מההתחייבויות של אירופה במאה ה־21. היא פותחה בשיתוף פעולה עם ארצות רבות וביניהן אוסטריה, בלגיה, קנדה, איטליה ועוד. איטליה תרמה את מרבית הכסף ליישום התוכנית.

הקהילות המדעיות, אקדמיות ותעשייתיות האירופאיות התבקשו להצביע על יעדים ועל המשימות המועדפות של תוכנית חקר חלל ומערכת השמש שעשויה להתקיים בעתיד.

== משימות ==
Exomars rover 

=== משימת הדגל ===
בעשור הראשון של התוכנית מתוכננת התמקדות במשימות רובוטיות, כלומר חלליות לא מאוישות אשר יהיו תחת שליטה של אסטרונאוטים ומדענים מומחים. סוכנות החלל האירופית מתארת כמה משימות בתוכנית כ"משימות הדגל", והמשימה הראשונה מסוג זה נקראת "Exomars", שהיא משימה רובוטית כפולה שנועדה לספק מידע ממאדים אשר התקיימה בשנת 2016 בשיתוף פעולה עם הסוכנות החלל הרוסית. בשנת 2020, במסגרת משימה זו תישלח למאדים מעבורת בשם "Exomars rover" במטרה לחקור לעומק את מאדים תחת שימוש בטכנולוגיה מתקדמת. באמצע שנות ה־2030 תתחיל המשימה האנושית הראשונה למאדים, במסגרת תוכנית אורורה.

חברי התוכנית והמצטרפים אליה מחויבים להישאר בה לפרק זמן של 5 שנים, לאחר מכן חופשיים לעזוב אותה או להמשיך להיות חלק ממנה ומהמשימות שמתקיימות במסגרתה.
* exomars, תטוס עם חללית ללא אנשים וציוד נחיתה שתחובר עם החללית הרוסית ב־2016
* והחללית תטוס ביחד אם החללית הרוסית ב־2020
* המשימה הרובוטית שתדגים את תוכנית החזרה ממאדים
* והמשימה האנושית תצא ב־2030

==== משימת החץ ====
משימת החץ תתרכז בשיפור ובדיקת הטכנולוגיה לקיום התוכנית של מאדים.

== ציר זמן מתוכנן ==
החללית ששוגרה ב־2016
* 2014 – הטכנולוגיה האנושית למשימות תוודא שהציוד לטיסה סביב האטמוספירה תקין
* 2016 ו־2020 – מעבורת "Exomars Rover" תבצע משימת טיסה למאדים לחקר המשטח והסביבה של מאדים
* 2024 – משימה אנושית לירח
* 2026 – משימה אוטומטית למאדים
* 2030 – המשימה האנושית הראשונה למאדים, כמשימה חצויה. ייתכן שמעבורת Ariane M תשמש לנחיתה.

== ראו גם ==
* אסטרוביולוגיה
* תוכנית קונסטליישן
* חקר החלל
* האדם בחלל

== הערות שוליים ==

קטגוריה:מדעי החלל
זאקי ונג'נס

זאקי ונג'נס וסיניסטר גייטס בהופעה בנורווגיה בשנת 2011
זאקי ונג'נס (באנגלית: Zacky Vengeance; נולד ב-1981) הוא גיטריסט וזמר משני בין לאומי אשר מנגן בלהקת "Avenged Sevenfold".

הגיטריסט ידוע בשמו (זאקי ונגנס) שזהו שם הבמה שלו כאשר השם האמיתי שלו הוא זקרי ג'יימס בייקר (Zachary James Baker).

== חייו ==
ונג'נס, יליד אולימפיה, וושינגטון, לימד את עצמו לנגן בגיל 13 ולפני ההצלחה עם להקתו כיום "Avenged Sevenfold" ניגן בלהקת הפאנק "MPA" קיצור של "Mad Porno Action".

בבית ספר התיכון עבר הצקות והשפלות ולכן קיבל את כינויו "זאקי ונג'נס" ("ונג'נס", באנגלית, פירושו "נקמה") היות שרצה לנקום בהם על ידי הצלחה עם להקתו.

הלהקה אוונגד סבנפולד (הלהקה שבו הוא מנגן)  הוקמה בשנת 1999 ומופיעה עד היום כאשר הגיטריסט היה אחד מהמקימים של הלהקה.

אלבומה הראשון של הלהקה יצא בשנת 2001 והאלבום האחרון בשנת 2016, כאשר בסך הכל הוציאה הלהקה 11 אלבומים, שוונג'נס היה שותף בהקלטתם.

הגיטרה של ונג'נס מבוססת על מודל S-1 של Schecter. בתחתית הגוף של הגיטרה ישנם 4 מספרים "6661" אשר מיצגים את שנת הקמת הלהקה 1999. ונג'נס השתמש בגיטרות רבות אחרות בקריירה שלו לפני שהוא קיבל גיטרה חתומה על שמו (2005).

== קישורים חיצוניים ==

* 
 
* ונג'נס באתר האינטרנט [http://avenged-sevenfold.wikia.com/wiki/Zacky_Vengeance Fandom]

קטגוריה:גיטריסטים אמריקאים
קטגוריה:אמריקאים שנולדו ב-1981
פטר גרינברג

פטר אנדריאס גרינברג (בגרמנית: Peter Andreas Grünberg; 18 במאי 1939 – 7 באפריל 2018) היה פיזיקאי גרמני אשר תחום מומחיותו הוא סרט מגנטי. גרינברג זכה בשנת 2007 בפרס נובל לפיזיקה יחד עם אלבר פר על גילוי התנגדות מגנטית עצומה, שהביאה לפריצת דרך בכוננים קשיחים בגודל של ג'יגה-בייט.

== ביוגרפיה ==
גרינברג נולד בפילזן שבבוהמיה שבאותה העת הייתה בפרוטקטורט של בוהמיה ובמורביה של גרמניה הנאצית (כיום בצ'כיה), בן למשפחה גרמנית קתולית. אביו, היה מהנדס יליד רוסיה, אשר עבד ב-1928 עבור סקודה, הוא נפטר ב-1945 בצ'כיה ונקבר בקבר אחים בפילזן. אמו אנה (שמתה ב-2002, בגיל 100) נאלצה לעבוד בחקלאות ונשארה בבית הוריה "פטרמן" בדולני סקירני, לשם הובאו מאוחר יותר ילדיה (אחות שנולדה בשנת 1937). לאחר מלחמת העולם השנייה משפחתו נכלאה. הוריו הופרדו משאר המשפחה והובאו למחנה עבודה בפולין. שאר בני משפחת גרינברג, כמו כמעט כל הגרמנים, גורשו מצ'כוסלובקיה בגירוש הגרמנים מצ'כוסלובקיה ב-1946. פטר בן השבע הגיע לויטרבך, שם למד בגימנסיה, ושם סיים את התיכון בשנת 1959.

גרינברג קיבל את תעודת הביניים שלו בפיזיקה בשנת 1962 מאוניברסיטת יוהאן וולפגנג בפרנקפורט. בשנת 1966 הוא למד באוניברסיטת דרמשטט, שם קיבל את תעודת הגמר בפיזיקה. את הדוקטורט שלו קיבל בשנת 1969. משנת 1969 עד 1972, הוא עשה פוסט דוקטורט באוניברסיטת קרלטון, קנדה. מאוחר יותר הוא הצטרף למכון פיזיקה במרכז החקר Jülich, שם הוא הפך לחוקר מוביל בתחום של שכבה דקה multilayer מגנטיות עד פרישתו בשנת 2004.

גרינברג זכה בפרס נובל לפיזיקה בשנת 2007 על גילוי תופעת ההתנגדות המגנטית העצומה. הוא חקר את התופעה במכון המחקר יוליך שבגרמניה. התופעה התגלתה בשנת 1988 על ידי קבוצת חוקרים בראשותו של גרינברג בגרמניה, והפטנט נרשם על שמו של גרינברג. את התופעה גילה בו זמנית אך לחלוטין בנפרד, חוקר צרפתי בשם אלברט פרט יחד עם קבוצתו. הקבוצה של פרט הייתה הראשונה שהסבירה את התופעה והראשונה שזיהתה את השינוי המשמעותי, אך מסיבות מנהליות, הקבוצה של פרט הגישה בקשה לרישום הפטנט מספר ימים לאחר הקבוצה של גרינברג. תגלית זו נחשבת להתחלה של תחום הספינטרוניקה. גרינברג ופרט זכו במספר רב של פרסים כהוקרה על תגליתם ותרומתם לתחום.

== גילויים ==
בשנת 1986 הוא גילה את צימוד החליפין המקביל בין שכבות פרומגנטיות מופרדות על ידי שכבה דקה שאינה פרומגנטית. ב-1988 הוא גילה את האפקט המגנטורסיסטיסטי הענקי (תופעת ההתנגדות המגנטית) שהתגלתה בו-זמנית על ידי אלברט פרט מאוניברסיטת פריז.

== פרסים ==
גרינברג זכה בפרס נובל לפיזיקה בשנת 2007 ביחד עם אלברט פרט, מלבד פרס נובל, עבודתו של גרינברג זכתה גם בפרסים משותפים ביחד עם פרט. פרס APS הבינלאומי לחומרים חדשים באיגוד הבינלאומי לפילוסופיה פיזיקלית ויישומית. פרס היורוליטי של היולט-פקרד. פרס וולף בפיזיקה. זכה בפרס העתיד הגרמני לטכנולוגיה וחדשנות ב-1998 ונקרא "הממציא האירופי של השנה" בקטגוריה "אוניברסיטאות ומוסדות מחקר" של משרד הפטנטים האירופאי. ב-2007 זכה בפרס יפן.

==קישורים חיצוניים==

* 
* 

== הערות שוליים ==

קטגוריה:פיזיקאים גרמנים
קטגוריה:זוכי פרס נובל לפיזיקה
קטגוריה:זוכי פרס נובל גרמנים
קטגוריה:בוגרי האוניברסיטה הטכנית של דרמשטאדט
קטגוריה:זוכי פרס יפן
קטגוריה:בוגרי אוניברסיטת קלן
קטגוריה:גרמנים שנולדו ב-1939
קטגוריה:גרמנים שנפטרו ב-2018
הפלינגר (מכונית)

הפלינגר (באנגלית: Haflinger vehicle) הוא רכב שטח קטן, הנעה כפולה 4x4, מתוצרת יצרנית הרכב האוסטרית שטייר דיימלר פוך אשר יוצרה בין השנים 1959–1974.

סך הכול יוצרו 16,647 יחידות.

דגמי ה"הפלינגר" נרכשו על ידי צבאות: שווייץ, אוסטריה, אוסטרליה, קטנגה, הרפובליקה הדמוקרטית של קונגו, בריטניה, קנדה, וארצות הברית.

עבור אוסטריה וגרמניה יוצר דגם "הפלינגר" בתצורת כבאית.

==תצורות==
* דגם פתוח לחלוטין (נהג + 3 נוסעים)
* דגם פתוח מלבד קבינת הנהג
* דגם סגור
* כבאית

==סדרות==
* סדרה 1 (תמסורת ידנית - 4 מהירויות)
* סדרה 2 (תמסורת ידנית - 5 מהירויות)
* סדרה AA משוריינת- גוף הדגם מצופה בשריון בעובי 12.7 מ"מ
* "700 AP" (שווק בצפון אמריקה ובארצות הברית,
* "703 AP" (יוצר משנת 1962)
* Polycab: הגוף העליון העשוי פלדה הוחלף אופציונלית עם פיברגלס סגור לחלוטין
* "SchneeWiesel": (באנגלית: Snow Weasel) - הורכבו בדגם צמיגים עמידים לנסיעה בקרח ושלג
* סדרה אשר תוכננה לצבא שווייץ: סדרה 1/2 היברידית עם פגושים ייחודיים, בד, ופרטים אחרים

== תמונות ==
<gallery>
קובץ:1974 Haflinger 700 AP (24709764223).jpg | "הפלינגר", שנת 1974 דגם "700 AP"
קובץ:Haflinger703AP3.jpg| "הפלינגר", דגם "703AP3"
קובץ:1976-Steyr-PuchHaflingerG-640.jpeg | "הפלינגר"
קובץ:1968SteyrPuchHaflinger.jpg | "הפלינגר", שנת 1968
קובץ:1969 Haflinger Steyr Puch (12404385584).jpg | "הפלינגר", שנת 1969
קובץ:Haflinger-Fire-Vehicle.jpg | "הפלינגר" - כבאית בשרות "Ellmau Fire station" באוסטריה
קובץ: Haflinger.jpg | "הפלינגר" - כבאית בגרמניה
קובץ:Steyr Puch Haflinger 78 trappes 4wheel drive pic2.jpg | "הפלינגר"
קובץ:Haflinger Fahrzeug.JPG | "הפלינגר"
קובץ:Military Steyr Puch Haflinger, 4wheel drive pic8.jpg |"הפלינגר" בשרות צבא שווייץ
קובץ:Military Steyr Puch Haflinger, 4wheel drive pic4.jpg |"הפלינגר" בשרות צבא שווייץ
קובץ:Military Steyr Puch Haflinger, 4wheel drive pic5.jpg |"הפלינגר" בשרות צבא שווייץ
קובץ:Military Steyr Puch Haflinger, 4wheel drive pic6.jpg |"הפלינגר" בשרות צבא שווייץ - מבט לתא הנהג ולוח מחוונים
קובץ:Military Steyr Puch Haflinger, 4wheel drive pic7.jpg |"הפלינגר" בשרות צבא שווייץ
</gallery>

==ראו גם==
* שטייר דיימלר פוך
==לקריאה נוספת==
* [https://www.google.co.il/search?q=Haflinger+(vehicle))&tbm=isch&source=iu&ictx=1&fir=fFbetQUtlnUwuM%253A%252CCYkgBenGRDmFcM%252C_&usg=__ofWDT3WMpIiVp0bsmtZUhTdvkLs%3D&sa=X&ved=0ahUKEwiT6azkisHaAhUD-aQKHaWHBVkQ9QEIRjAE#imgrc=fFbetQUtlnUwuM: "הפלינגר" - תמונות]

== קישורים חיצוניים ==

* 
* 
* 

==הערות שוליים==

קטגוריה:רכבי שטח קטנים
קטגוריה:כבאיות
קטגוריה:כלי רכב שהושקו ב-1959
קטגוריה:כלי רכב המיוצרים באוסטריה
קטגוריה:מכוניות מנוע אחורי
קטגוריה:כלי רכב צבאיים
היפרטרופיה

היפרטרופיה (בעברית: גדילת יתר או הגדלת יתר) של שריר פירושה העלאת מסת השריר ומתייחסת לגדילת השריר באמצעות הגדלת התאים עצמם ולא כמותם. בסוף התהליך מתהווה שריר גדול יותר.

== חשיבות ההיפרטרופיה של שריר ==
העלייה במסת השריר חשובה במיוחד לשם שיפור יכולות ספורטיביות, להגברת חילוף החומרים (המכונה "BMR"), לשיפור האסתטיקה הגופנית, לחיזוק השרירים והעצמות, לשינויים הורמונליים חיוביים והפרשת אנדורפינים תוך כדי אימון ואחריו.

== זמן התרחשות ההיפרטרופיה של השריר ==
העומס המינימלי אשר יש להפעיל על השריר הוא 40% מהיכולת המקסימלית שלו, בעומס נמוך יותר ההיפרטרופיה לא תתרחש.

== יצירת חלבונים בוני שריר ==
החלבונים הנוצרים משמשים לבניית השריר. סינתזה מוגברת של חלבונים גורמת לתגובת היפרטרופיה שרירית, כלומר עלייה במסת השרירים. לכן, אימונים כבדים המותאמים באופן אישי עשויים להמריץ את סינתזת החלבונים.

חנקן חמצני הוא רכיב המרחיב כלי דם, כמו כן גז זה מסייע להרחבת כלי הדם שבשרירים. מחקרים הראו כי ההורמון IGF-1 מגביר את ניפוח השרירים ואת רמות החנקן החמצני. הגדלת ייצור חנקן חמצני בגוף מרפה תאים אנדותיליים שהייצור שלהם עולה על ידי חומצות האמינו ארגינין וליזין. זה מגביר את זרימת הדם באיברים השונים וברקמות ובכך משפר את זרימת הדם ללב, למוח, לכבד, לכליות ולאברי המין. כמו כן זה עוזר למניעת בעיות הקשורות לוורידים באיברים השונים, משפר את האונות לגברים, מונע הזדקנות מוקדמת, מביא לחידוש כללי של הגוף, לאנרגיה מחודשת וחילוף חומרים תקין, לנורמליזציה של חילוף חומרים, לירידה במשקל, לנורמליזציה של העור והפחתה ברמות הצלוליט.

== מיקסום היפרטרופיה וחלון אנאבולי ==
החלון האנאבולי נמשך כ 5-6 שעות לאחר אימון, בניגוד ל־30-60 דקות כפי שנחשב בעבר. כמות החלבון האידיאלית לצריכה, לצורך מיקסום היפרטרופיה היא 0.4-0.5 גרם חלבון לקילו מסה רזה. בשקלול היומי, כמות החלבון המומלצת לצריכה, לצורך מיקסום היפרטרופיה היא 1.6-1.7 גרם חלבון לקילו מסה רזה.

כאשר מספר רב של חומצות אמינו חשובות ואף הכרחיות לתהליך בניית השריר, נמצא כי לאוצין היא החומצה ההכרחית ביותר למיקסום ההיפרטרופיה.

== היפרטרופיה בגילים מבוגרים ==
בגיל מבוגר חלה ירידה ביכולת הגופנית. בגילי 60-70 ישנה ירידה רבה ביכולת הגופנית, במסת השריר וביכולת האירובית. הזנחה ואי ביצוע של אימונים מתאימים משפיעה על ירידה באיכות החיים ובתפקוד היומיומי. ככל שבן אדם מתבגר ישנו יותר קושי להעלאת מסת השריר בשל ירידה ברמת הטסטוסטרון (ההורמון הגברי). אם רוצים להשיג תוצאות בתחום זה, דרושה הקפדה רבה על משתנים, כגון: צריכת חלבון מספקת, מספר אימונים רב בשבוע (לפחות 3) ותזונה נכונה.

== היפרטרופיה של שרירי הלסת ==
הגורם לתופעת גדילת שרירי הלסת אינו ידוע. כאשר התופעה סימטרית מתייחסים אליה כאל חלק מההתפתחות התקינה של הפנים, אך כאשר התופעה מתרחשת בצד אחד היא נחשבת לפתולוגית. הטיפול היעיל ביותר הוא הזרקת רעל הבוטולינום לשריר מוגדל. הבוטולינום מקטין את מסת השריר על ידי הפחתת פעילותו. השפעת הבוטולינום היא זמנית ויש לחזור על ההזרקה כל מספר חודשים.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מערכת השרירים